Só lyk die jongste Covid-19-statistieke‘n Gesondheidswerker berei ‘n dosis van die J&J-entstof voor. (Foto: Phill Magakoe/AFP) Minstens 3 255 816 mense in Suid-Afrika het nou al Covid-19 opgedoen nadat nog 24 785 nuwe virusgevalle Donderdag aangemeld is. Die jongste styging verteenwoordig ŉ positiwiteitskoers van 30,9 %. Volgens die Nasionale Instituut vir Oordraagbare Siektes (Nios) se statistieke is daar is nou 210 635 aktiewe virusgevalle in die land. Die meeste nuwe gevalle is weer in Gauteng (27%) aangemeld, gevolg deur KwaZulu-Natal (23%), die Wes-Kaap (19%), Oos-Kaap (9%), Vrystaat (6%), Mpumalanga (5%), Limpopo en Noordwes (4% elk) en die Noord-Kaap (3%). Daar is altesame al 20 516 511 Covid-19-toetste gedoen waarvan 80 304 mense Donderdag vir die virus getoets is. Nog 36 Covid-19-verwante sterftes is bevestig, wat die totale sterftesyfer op 90 262 te staan bring. Altesame 7 614 mense word tans vir die koronavirus in die hospitaal behandel nadat nóg 347 mense sedert die vorige verslag opgeneem is. Minstens 2 954 919 in Suid-Afrika het reeds van Covid-19 herstel. Volgens die departement van gesondheid is altesame 12 558 dosisse van die entstof Donderdag toegedien terwyl 27 422 495 dosisse sedert die aanvang van die land se inentingsprogram toegedien is.